Case ID: 1021148
Sentence 0: T Ə S V İ R İ H İ S S Ə İddiaçı XXX (bundan sonra mətndə iddiaçı) cavabdeh Azərbaycan Respublikası Əmək və Əhalinin Sosial Müdafiə Nazirliyi yanında Dövlət Sosial Müdafiə Fondunun Binəqədi rayon şöbəsinə qarşı (bundan sonra mətndə cavabdeh) iddia ərizəsi ilə məhkəməyə müraciət edərək, ümumi əmək stajının 29 il 06 ay olmasını və bu müddətin 20 il 2 ayını əmək şəraiti zərərli olan vəzifələrdə çalışması nəzərə alınaraq ona “Əmək pensiyaları haqqında” Azərbaycan Respublikası Qanunun 9-cu maddəsinə əsasən güzəştli şərtlərlə yaşa görə əmək pensiyası hüququnun yarandığı gündən, yəni 15 may 2011-ci il tarixdən əmək pensiyasının təyin edilməsi barədə qərar qəbul olunmasını xahiş etmişdir.